วันนี้ได้โอกาสเขียนรีวิวร้านนี้สักที เป็นร้านที่อยู่ใต้ออฟฟิศด้วยค่ะ ^+++^

ร้านนี้ขายทั้งแบบ A La Carte แล้วก็ Buffet A La Carte ค่ะ Buffet มี 2 ราคา 
60 นาที 299++ (350 net)/ 90 นาที 389++ (455 net)ไม่รวมเครื่องดื่มนะคะ ถ้าจะทานบุฟแนะนำเอา 90 นาทีไปเลยค่ะ เพราะแบบ 60 นาทีมีเมนูให้เลือกน้อยมาก ไม่คุ้มค่ะ ในละแวกนี้ ราคาพอๆ กันนี้ ทาน Taketei จะคุ้มกว่า ความเห็นส่วนตัวนะคะ ส่วนใหญ่ที่ไปทานที่นี่เพราะพี่ๆ ที่ออฟฟิศเค้าชอบ เค้าชวน ก็ปฏิเสธไม่ได้ค่ะ (_ _)

ร้านนี้เค้าขึ้นชื่อเรื่องปลาดิบค่ะ เราก็ยอมรับว่าแซลมอนซาชิมิที่นี่สด อร่อยจริง ยิ่งถ้าเป็นบุฟ 90 นาทียิ่งคุ้มค่ะ เมนูแนะนำอื่นก็มียำแซลมอน/ทูน่าซาชิมิ แซลมอน/ทูน่าโรล ซอสออกเผ็ดนิดๆ อร่อยดีค่ะ ซูชิเนื้อก็อร่อย บางช่วงที่ร้านก็จะมี Special Lunch Set ราคาสุดคุ้ม ปกติจะติดตามจากเฟซบุ๊คของร้านค่ะว่าจะมีอะไรบ้าง แรกๆ รู้สึกคุ้มดีนะ แต่หลังๆ เริ่มไม่คุ้ม ไม่น่ากิน 555

อ่้อ เคยมีหนนึงไปกินบุฟ 90 นาที เพิ่มเงิน 90 บาทได้เบียร์สดอาซาฮีรีฟิลค่ะ คุ้มสุดๆ แต่ไม่รู้ว่าตอนนี้ยังมีอยู่รึเปล่า
